recursal/SuperWikiNEXT-32B huggingface dataset:
**சேக் கலீபா பின் சயத் அல் நகியான்** (*Khalifa bin Zayed bin Sultan Al Nahyan* அரபு மொழி: خليفة بن زايد بن سلطان آل نهيان‎, 7 செப்டம்பர் 1948 – 13 மே 2022), ஐக்கிய அரபு அமீரகத்தின் முன்னாள் சனாதிபதியும், அந்நாட்டு அமீரகங்களில் ஒன்றான அபுதாபி அமீரகத்தின் முன்னாள் ஆட்சியாளரும் ஆவார். இவரது தந்தையாரும் முன்னாள் சனாதிபதியுமான சேக் சயத் பின் சுல்தான் அல் நகியான் காலமான பின்னர், 2004 ஆம் ஆண்டு நவம்பர் 3 ஆம் தேதி, இவர் பதவியேற்றார். இவரது தந்தையின் முதுமை, உடல்நலக் குறைவு என்பன காரணமாக சேக் கலீபா இதற்கு முன்னர் பல ஆண்டுகளாகவே மேற்படி பதவிகளுக்கு உரிய பணிகளைத் தந்தையின் சார்பில் செய்துவந்தார்.

1971 ஆம் ஆண்டு டிசம்பர் 2 ஆம் தேதி, ஐக்கிய அரபு அமீரகம் நிறுவப்பட்ட பின்னர், சேக் கலீபா, சனாதிபதியான தனது தந்தையின் கீழ் துணைப் பிரதம அமைச்சராகப் பதவியேற்றார். 1976 மே மாதத்தில் இவர் ஐக்கிய அரபு அமீரகப் படைகளின் துணைத் தளபதியாகவும் ஆனார். அத்துடன் ஆற்றல் குறித்த விடயங்களில், செல்வாக்குடைய உயர் பெட்ரோலியம் அவையின் தலைவராகவும் செயலாற்றி வந்தார்.

சேக் கலீபா ஐக்கிய அரபு அமீரகத்தின் மரபுவழி விளையாட்டுக்களின் ஆர்வம் கொண்டவர். சிறப்பாக குதிரை ஓட்டம், ஒட்டக ஓட்டம் என்பவற்றில் அதிக அக்கறை காட்டிவந்தார். இவர் பொதுவாக மேற்குலகப் பாணியிலான நவீனமயப்படுத்தலுக்கு ஆதரவானவர். 2005 ஆம் ஆண்டு ஏப்ரல் மாதத்தில், அரசாங்க ஊழியர்களின் சம்பளத்தை 70% உயர்த்தி ஆணை வழங்கினார்.

கொடைகள்
-------

போர்ப்சு சஞ்சிகையின் மதிப்பீடுகளின்படி, சேக் கலீபா உலகின் இரண்டாவது பணக்கார அரசர் ஆவார். இவரது சொத்து 23 பில்லியன் அமெரிக்க டாலர்கள் எனக் கணக்கிடப்பட்டுள்ளது. 2007 ஏப்ரல் 30 ஆம் தேதி, ஜான்சு ஆப்கின்சு மருத்துவமனையின் இதயநரம்பு சிகிச்சைப் பிரிவுக்கான கட்டிடத்தைக் கட்டுவதற்கு நிதி வழங்குவதாக அறிவித்தார். இது அவரது காலஞ்சென்ற தந்தையாரான சேக் சயத்தின் நினைவாக அவரது பெயரில் வழங்கப்பட்டது. இவற்றோடு, இதயநரம்பியல், எயிட்சு ஆகிய துறைகள் குறித்த ஆய்வுகளுக்கும் நிதி வழங்கப்பட்டது. பாலசுத்தீனத்தின் காசா பகுதியில், சேக் கலீபா நகரம் என்ற பெயரில் குடியிருப்பு ஒன்றை அமைப்பதற்கும் இவர் நிதி வழங்கியுள்ளார்.

குறிப்புகள்
-----------

1. ↑  "UAE president Sheikh Khalifa bin Zayed dies". *ராய்ட்டர்ஸ்*. 13 May 2022. .
2. ↑  "Memories of Abu Dhabi and Al Ain in the Early Nineteen-Sixties" (in en). *National Archives*. Archived from the original on 2018-05-26. .

வெளி இணைப்புகள்
---------------

* சேக் கலீபா பின் சயத் அல் நகியான் பரணிடப்பட்டது 2010-01-25 at the வந்தவழி இயந்திரம் ஐக்கிய அரபு அமீரக சனாதிபதியின் வரலாறு

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* ஜெர்மனி
* United States

 |
| மக்கள் | 
* Trove

 |
| மற்றவை | 
* IdRef

 |
**அமோசு பி. சுமித் III** (**Amos B. Smith III**) ஓர் அமெரிக்க வேதியியலாளர் ஆவார். 1944 ஆம் ஆண்டு ஆகத்து மாதம் 26 ஆம் தேதியன்று இவர் பிறந்தார். 

சிக்கலான இயற்கை பொருட்கள் உற்பத்தியின் ஒட்டு மொத்த தொகுப்பு மற்றும் பாலூட்டிகளின் இனக்கவர்ச்சி இயக்குநீர் வேதியியல் ஆகியவற்றில் மேற்கொண்ட ஆராய்ச்சிகளுக்காக இவர் நன்கு அறியப்படுகிறார். 

தற்போது மோனெல் வேதியியல் இயலுணர்வு மையத்தில்  பணிபுரிந்து வருகிறார். பென்சில்வேனியா பல்கலைக்கழகத்தின் வேதியியல் துறையில் வேதியியலின் ரோட்சு-தாம்சன் பேராசிரியர் பதவியை வகித்து வருகிறார். 

அமோசு பி. சுமித் III அமெரிக்க கலை மற்றும் அறிவியல் கல்விக்கூடத்திலும், பாரிசு தொழிற்சாலை இயற்பியல் மற்றும் வேதியியல் உயர் கல்வி நிறுவனத்திலும் உறுப்பினராக உள்ளார். 

2015 ஆம் ஆண்டு ராயல் வேதியியல் சமூகத்தின் கரிம வேதியியலுக்கான பெர்கின் பரிசு இவருக்கு வழங்கப்பட்டது. புதிய கரிமவேதியியல் வினை வளர்ச்சி, சிக்கலான இயற்கைப் பொருட்கள் தயாரிப்புக்கான ஒட்டுமொத்த தொகுப்பு மற்றும் மருத்துவ வேதியியலுக்கான புதிய சிறிய மூலக்கூறுகள் ஆகியவற்றிற்கான இவரது சிறந்த பங்களிப்புகளுக்காக" இவ்விருது வழங்கப்பட்டது.

மேற்கோள்கள்
-----------

1. ↑  "Scientific Staff". Monell Chemical Senses Center. 5 September 2008 அன்று மூலம் பரணிடப்பட்டது. August 6, 2008 அன்று பார்க்கப்பட்டது.
2. ↑  "The Smith Research Group". University of Pennsylvania, Department of Chemistry. 19 July 2008 அன்று மூலம் பரணிடப்பட்டது. August 6, 2008 அன்று பார்க்கப்பட்டது.
3. ↑  ESPCI ParisTech ISC பரணிடப்பட்டது நவம்பர் 26, 2008 at the வந்தவழி இயந்திரம்
4. ↑  "RSC Perkin Prize for Organic Chemistry 2015 Winner". Royal Society of Chemistry. 5 May 2015. 26 May 2015 அன்று பார்க்கப்பட்டது.

புற இணைப்புகள்
--------------

* குழு வலைத்தளம்
**ஹாரிஸ் பாறு** ( *Harris's hawk* (*Parabuteo unicinctus*) முன்னர் **bay-winged hawk** அல்லது **dusky hawk**, என்று அறியப்பட்டது) என்பது ஒரு நடுத்த அளவு கொன்றுண்ணிப் பறவை ஆகும். இது தென்மேற்கு ஐக்கிய மாகாணங்களில் இருந்து தெற்கில் சிலி, மத்திய அர்ஜென்டீனா மற்றும் பிரேசில் ஆகிய நாடுகளில் காணப்படக்கூடிய பறவை ஆகும். சில நேரங்களில் மேற்கு ஐரோப்பாவில், குறிப்பாக பிரித்தானியாவில், இப்பறவைகள் தென்பட்டுள்ளன. ஆனால் இவை காப்பிட இனப்பெருக்க வளர்ப்பிடத்தில் இருந்து தப்பி வந்தவையாக இருக்கலாம் என கருதப்படுகிறது.

ஹாரிஸ் பாறுகள் கூட்டு முயற்சியில் வேட்டையாடும் தன்மைக்காக சிறப்பாக அறியப்படுகின்றன. இதனால் இவை வேட்டைக் காரர்களால் வேட்டைப் பயன்பாட்டுக்காக வளர்க்கப்படுகின்றன. ஹாரிஸ் பருந்துகள் அறிவுக்கூர்மை கொண்டவையாக உள்ளதால், அவற்றை எளிதாக பயிற்றுவிக்க இயலுகிறது. இதனால் இவை வளர்ப்பு வல்லூறுவுக்காக பகழ்பெற்றவையாக உள்ளன.

விளக்கம்
--------

ஹாரிஸ் ஹாக் பறவையைத் தெளிவாக தனித்துக் காட்டும் சிறகு மற்றும் வால் இறகுகள் தோற்றம்
இந்தப் பறவையின் அளவானது பொரி வல்லூறு மற்றும் சிவப்பு வால் வல்லூறு ஆகியவற்றுக்கு இடைப்பட்ட நடுத்தர அளவில் இருக்கும். இப்பறவையானது 46 செமீ முதல் 59 செமீ (18 முதல் 23 அங்குலம்) நீளமுடையதாகவும், பொதுவாக சிறகுகளின் நீளமானது 103 செமீ முதல் 120 செமீ (41 முதல் 47 அங்குலம்) வரை இருக்கும். இந்தப் பாறுக்கள் பழுப்பு நிற சிறகுகளும், செங்கல் நிறமத் தோள்களையும், கறுப்பு நிற வாலும் அந்த வால் இறகு முனை வெள்ளை நிறம் கொண்டு இருக்கும். மேலும் இவை மிகக்கூர்மையான அலகும், அதேபோலக் கூரான கால் நகங்கள் கொண்டிருக்கும். இவை பால் ஈருருமை கொண்டவையாக உள்ளன. ஆண் பறவைகளைவிட பெண் பறவைகள் 35% பெரியவையாக உள்ளன.

மேற்கோள்கள்
-----------

1. ↑  "*Parabuteo unicinctus*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2013.2*. பன்னாட்டு இயற்கைப் பாதுகாப்புச் சங்கம். 2012. 26 November 2013 அன்று பார்க்கப்பட்டது.
2. ↑  Udvardy, Miklos D. F. (2001). *National Audubon Society Field Guide to North American Birds 'Western Region'*. பன்னாட்டுத் தரப்புத்தக எண்:0-679-42851-8.
3. ↑  Clark, W. S. and B. K. Wheeler. (1987). *A Field Guide to Hawks of North America*. Houghton Mifflin Co. Boston.
4. ↑  "Harris's Hawk - Appearance". 2015. October 22, 2018 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Entada|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கடல் இதயம்** *(sea heart)* கடலின் அடித்தரையில் மண்ணில் புதைந்து வாழும் உயிரியாகும். இதன் உடல் மனித இதயத்தை ஒத்திருப்பதால் இது கடல் இதயம் எனப்படுகிறது. இதன் உடல் சிறிய முள்களால் மூடப்பட்டுள்ளதாலும், நீர்குழாய் மண்டலம், குழாய்க்கால்கள் முதலிய பல பண்புகளாலும் இது முள்தோலிகள் தொகுதியில் சேர்க்கப்பட்டுள்ளது.

உடலமைப்பு
---------

கடல் இதயம் முட்டை வடிவான உடலமைப்பைக் கொண்டது. முன்பகுதி சற்றுத் தட்டையானது. இதில் வாய் உள்ள பின்பகுதி குவிந்து காணப்படுகிறது. இப்பகுதியில் மலத்துளை காணப்படுகிறது. ஏனைய முள்தோலிகளில் உள்ள ஆர்ச் சமசீரமைப்பு இக்கடல் இதயத்தில் இல்லை.

### வாழ்வியல்

இது மண்ணில் புதைந்துள்ள சிறு கரிமப்பொருள்களை உணவாகக் கொள்ளும். அமைப்பில் இதன் உள்ளுறுப்புகள் பிற முள்தோலிகளின் உள்ளுறுப்புகளை ஒத்திருக்கும். வாழுமிடங்களில் ஒளியை விலக்கி இருளையே நாடுகிறது. ஆண், பெண் புற வேறுபாடுகள் இதில் இல்லை. முட்டையிட்டு இனப்பெருக்கம் செய்யும் இவ்வகை விலங்கில் கருவுறுதல் கடல் நீரில் நடப்பதால் கலவி நடைபெறுவதில்லை.

மேற்காேள்
---------

1. ↑  

	* USDA, ARS, GRIN. *கடல் இதயம்* in the *மூலவுயிர்முதலுரு வளவசதிகள் தகவற் வலையகம்*, ஐக்கிய அமெரிக்காவின் வேளாண்துறை ஆராய்ச்சி சேவையகம். Accessed on 2009-04-01.
2. ↑  *The Plant List: A Working List of All Plant Species*, 20 March 2016 அன்று பார்க்கப்பட்டது
3. ↑  அறிவியல் களஞ்சியம் தொகுதி ஏழு. தஞ்சாவூர் தமிழ்ப் பல்கலைக்கழகம் வெளியீடு

வெளியிணைப்புகள்
---------------

* Journey of a Sea Heart (Entada gigas)

| உயிரின வகைப்பாட்டுஇனங்காட்டிகள் |
| --- |
| *Entada gigas* | 
* விக்கித்தரவு: Q3010820
* விக்கியினங்கள்: Entada gigas
* APDB: 61582
* EoL: 702806
* GBIF: 2976183
* GRIN: 15186
* iNaturalist: 127667
* IPNI: 1078643-2
* ISC: 21198
* ITIS: 506329
* NBN: NHMSYS0021196101
* என்.சி.பி.ஐ: 489313
* Plant List: ild-68
* PLANTS: ENGI
* POWO: urn:lsid:ipni.org:names:1078643-2
* Tropicos: 13009179

 |
| *Mimosa gigas* | 
* விக்கித்தரவு: Q39143687
* APDB: 126537
* GBIF: 2976188
* GRIN: 24366
* IPNI: 317692-2
* IRMNG: 10174400
* POWO: urn:lsid:ipni.org:names:317692-2
* Tropicos: 13016301

 |
**இரா. நயினாமலை** (*R. Nainamalai*)(பிறப்பு 01 சூலை 1926) என்பவர் இந்திய அரசியல்வாதியும் தமிழ்நாடு மேனாள் சட்டமன்ற உறுப்பினரும் ஆவார். நயினாமலை சேலம் மாவட்டம் இராசிபுரம் பகுதியினைச் சேர்ந்தவர். இராசிபுரம் கழக உயர்நிலைப் பள்ளியிலும், சேலம் நகராட்சிக் கல்லூரியிலும், சென்னை இசுடான்லி மருத்துவக் கல்லூரியிலும் கல்வி பயின்றுள்ளார். மருத்துவரான இவர் திராவிட முன்னேற்றக் கழக உறுப்பினர் ஆவார். இவர் 1971ஆம் ஆண்டு நடைபெற்ற தமிழ்நாடு சட்டப் பேரவைத் தேர்தலில் திமுக வேட்பாளராக இராசிபுரம் சட்டமன்றத் தொகுதியில் போட்டியிட்டு தமிழ்நாடு சட்டப் பேரவை உறுப்பினர் ஆனார்.

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 1971 | இராசிபுரம் | திமுக | 41,079 | 54.90 |

மேற்கோள்கள்
-----------

1. ↑   *தமிழ்நாடு சட்டப் பேரவை "யார் எவர்" [Tamil Nadu Legislative Assembly "Who's Who"]*. 01.01.1972: Tamil Nadu Legislative Assembly Department. 1971. பக். 243.
2. ↑  Election Commission of India. "Statistical Report on General Election 1971" (PDF). 6 Oct 2010 அன்று மூலம் (PDF) பரணிடப்பட்டது. 19 April 2009 அன்று பார்க்கப்பட்டது.
**விசவத்தனை முருகன் கோயில்** இலங்கை பண்ணாகத்தில் அமைந்துள்ளது. பண்ணாக மக்களின் குல தெய்வமாக விளங்குபவர் விசவத்தனை முருகன். கிழக்கே நோக்கிய கோயில் வாசலுடன் பிள்ளையார், வைரவர், முத்துக்குமார், ஆறுமுகசாமி, நவக்கிரகங்கள், சண்டேசுவரர் என்பவற்றை பரிவாரத்தெய்வங்களாக கொண்டு இக் கோயில் விளங்குகின்றது. தினமும் மூன்று வேளை பூசைகள் நடைபெறுகின்றன.

தோற்றமும் வளர்ச்சியும்
----------------------

200 ஆண்டுகளிற்கு முன் வாழ்ந்த கதிர்காமர் என்பவர் தனது சொந்தக் காணியில் ஒரு கொட்டில் கட்டி அதில் வைரவசூலம் வைத்து பூசை செய்து வழிபட்டு வந்தார். பின்னர் அக் கொட்டில் மடாலயமாக பெருப்பிக்கப்பட்டு ஊர் மக்கள் சேர்ந்து வழிபட்டு வந்தனர். ஒவ்வொரு ஆண்டும் வைகாசி மாத முதல் செவ்வாயில் வைரவரிற்கு விளக்கு வைத்து அடுத்த செவ்வாய் ஊர்மக்கள் சேர்ந்து பொங்கல் பொங்கி படைத்து வழிபாடு செய்தார்கள். இந்தக் காலத்தில் பிராமணக் குருமார் பூசைக்கு நியமிக்கப்பட்டனர்.

கதிர்காமரின் பேரனாகிய சின்னட்டியர் காலத்தில் வைரவ மடாலயத்திற்கு அருகில் முருகப் பெருமானிற்கும் என ஒரு மடாலயம் அமைக்கப்பட்டது. தொடர்ந்து சின்னட்டியர் மகன் செல்லப்பா காலத்தில் முருகனுக்கு ஆகம முறைப்படி ஆலயம் அமைக்கப்பட்டது. ஆனால் வைரவரின் இருப்பிடம் மாற்றம் செய்யப்படவில்லை. 1910ஆம் ஆண்டு கர்ப்பக்கிரகம், திருமஞ்சனக்கிணறு, மகாமண்டபம் என்பன அமைக்கப்பட்டன.

1912ஆம் ஆண்டு முதலாவது கும்பாபஷேகம் நடத்தப்பட்டது. இக் காலத்தில் பத்து நாட்கள் பங்குனி மாதத்தில் அலங்காரத் திருவிழாக்கள் நடைபெற்று வந்தன. 1928ஆம் ஆண்டளவில் முருகைக் கற்களால் ஆன கற்பக்கிரகம் வைரக் கற்களால் மாற்றி அமைக்கப்பட்டது. இத்துடன் கொடிமரம், பலிபீடம், அர்த்தமண்டபம், தரிசனமண்டபம் போன்றனவும் கட்டப்பட்டு இதேகாலத்தில் இரண்டாவது கும்பாபிஷேகமும் நடைபெற்றது. இதன் பின் ஆலயத்தில் கொடியேற்றத்துடன் திருவிழாக்கள் இடம்பெற்றன.

1948இல் சுவாமி பாலஸ்தாபனம் செய்யப்பட்டு 1954 இல் கும்பாபிஷேகம் நடாத்தப்பட்டது. 1958இல் **கோயில் பரிபாலன சபை உருவாக்கப்பட்டது**. இது தற்போதும் ஆலய செயற்பாடுகளை பரிபாலனம் செய்து பராமரித்து வருகின்றது. 1966இல் புதிய சித்திரத் தேர் உருவாக்கப்ட்டது. தேர்முட்டி, தேர் தரிப்பிடம் என்பனவும் இக் காலத்தில் அமைக்கப்பட்டன. 

1982ஆம் ஆண்டு நான்காவது கும்பாபிஷேகம் நடைபெற்றது; 1998இல் ஐந்தாவது கும்பாபிஷேகம் நடைபெற்றது. 2010இல் கோயிலின் பிரதான வாயிலில் முன்னர் ஆரம்பிக்கப்பட்ட இராஜகோபுரம் அமைக்கும் பணிகள் மீளவும் ஆரம்பிக்கப்பட்டு தொடர்ந்து அதன் வேலைகள் நடைபெற்றுக் கொண்டிருக்கின்றன.

2016 இல் இருந்து ஆலய முழுவதும் புணரமைப்பு வேலைகள் நடைபெற்று 2019 இல் மகா கும்பாவிஷேகம் நடைபெற்றது.

விழாக்கள்
---------

பங்குனி மாதத்தில் வரும் பௌர்ணமியை தீர்த்த திருவிழாவாக கொண்டு வளர்பிறை முதல் பத்து நாட்கள் கொடியேற்றத்துடன் மகோஸ்சபம் ஆரம்பமாகும். சித்திரை மாத பூரணை,வைகாசி மாத வைரவ பொங்கல், வைகாசி விசாகம்,ஆடிச் செவ்வாய்,புரட்டாதிச் சனி,ஐப்பசி கந்தசஷ்டி,கார்த்திகை விளக்கீடு, மாதாந்த கார்த்திகை, மார்கழி திருவெம்பாவை,தைப் பூசம்,மாசி சிவராத்திரி போன்ற விசேட தினங்களும் சிறப்பு வழிபாடுகள் நடைபெறுகின்றன.

இவ் ஆலயத்தில் நடைபெறும் விழாக்களின் போது அன்னதானம் வழங்குவதற்கென ஸ்ரீ முருகன் அன்னதான சபை என்ற அமைப்பு செயற்பட்டு வருகின்றது. இதற்கென ஆலயத்தின் முற்பகுதியில் பெரிய மண்டபமும் அமைக்கப்பட்டுள்ளது. இதனை நிர்வகிப்பதற்கென தனியான நிர்வாக கட்டமைப்பும் செயற்பட்டு வருகின்றது.

உசாத்துணை
---------

பண்ணாக மான்மியம் - பண்டிதர் அ. ஆறுமுகம்.
**கடல் ஆடு** (*Sea goat*) என்பது புராணகால நீர்வாழ் விலங்கு ஆகும். இது பாதி ஆடு மற்றும் பாதி மீன் என்று விவரிக்கப்படுகிறது.

மகர ராசியானது பொதுவாகக் கடல் ஆடுகளின் வகையாகக் கற்பனை செய்யப்பட்டது. மெசபடோமியாவின் வெண்கலக் காலத்திலிருந்து இது குறித்த தகவல்கள் காணப்படுகின்றன. பின்னர் பாபிலோனியர்கள் 'ஆடு மீன்' என்பதை, என்கி கடவுளைக் குறிக்கின்றனர்.

கிரேக்க விளக்கம்
----------------

கடல் ஆட்டின் கிரேக்க விளக்கம் பாபிலோனிய ராசியின் அறிமுகத்திலிருந்து வருகிறது. கிரேக்க பாந்தியனுக்குள் மகர விண்மீன் தொகுப்பைக் குறியிடும் முயற்சியில், இரண்டு கட்டுக்கதைகள் பயன்படுத்தப்பட்டன. சியுசு வளர்த்த ஆடு அமல்தியா என்பது ஒன்று. ஒரு குழந்தையாக அவரை கவனித்துக்கொண்டதற்கு நன்றி செலுத்தும் விதமாக, சியுசு இவரை நட்சத்திரங்களுக்குள் ஒன்றாக வைக்கிறார். மற்றொன்று கடல் ஆடு பான் வனக் கடவுள். அசுரன் தைபோனிலிருந்து தப்பிக்க சியுசு ஆற்றில் குதித்ததாகப் புராணம் கூறுகிறது. இவர் ஆற்றில் குதிக்கும் போது தன்னை ஒரு மீனாக மாற்ற முயல்கிறார். ஆனால் இவர் மிக விரைவாக நீரினுள் சென்றார். எனவே இவரது கீழ் பாதி மட்டுமே மீனாக மாறுகிறது. சியுசு பின்னர் அசுரனுடன் போரில் ஈடுபடுகிறார். சியுசு அசுரனைத் தோற்கடித்தார். ஆனால் தைபோன் சியுசு கால்களிலிருந்த தசைகளைச் சேதப்படுத்தினார். எர்மெசு உதவியுடன், பான் சேதமடைந்த தசைகளை மாற்றுகிறது. இவரைக் குணப்படுத்தியதற்கான வெகுமதியாக, சியுசு பானை வானத்தில் மகரமாக வைத்தார். ஏகிபன் கடவுளும் கிரேக்கக் கலையில் கடல் ஆடாகச் சித்தரிக்கப்படுகிறார்.

யூத பாரம்பரியம்
---------------

யூத வாய்மொழி வரலாற்றில், கடல் ஆடுகள் குறிப்பிடப்பட்டுள்ளன. ஒரு நாள் கடலின் அனைத்து உயிரினங்களும் லெவியாதன் என்ற அசுரனிடம் தங்களை அர்ப்பணிக்க வேண்டும் என்று செல்கிறது. மற்றொன்றில், ஒரு கடலர் கடலில் தொலைவில் இருக்கும்போது ஒரு கடல் ஆட்டை எதிர்கொண்டார். ஆட்டின் கொம்புகளில் வாக்கியம் செதுக்கப்பட்டிருந்தது, "நான் ஒரு சிறிய கடல்-விலங்கு, ஆனால் நான் லீவியாதனுக்கு உணவளிக்க முந்நூறு பராசங்கங்களைக் கடந்து சென்றேன்."

மேலும் பார்க்கவும்
------------------

* கடற்கன்னி

மேற்கோள்கள்
-----------

1. ↑  Tamsyn Barton (1995). "Augustus and Capricorn: Astrological Polyvalency and Imperial Rhetoric". *The Journal of Roman Studies* (Society for the Promotion of Roman Studies) **85**: 47.
2. ↑  "The Capricorn goat/sea goat". *Gods and Monsters*.
3. ↑  Rogers, John H. (1998). "Origins of the ancient constellations: I. The Mesopotamian traditions". *Journal of the British Astronomical Association* **108**: 9–28. Bibcode: 1998JBAA..108....9R.
4. ↑  Hatziminaoglou, Y.; Boyazoglu, J. (February 2004). "The goat in ancient civilisations: from the Fertile Crescent to the Aegean Sea". *Small Ruminant Research* **51** (2): 123–129. doi:10.1016/j.smallrumres.2003.08.006. பன்னாட்டுத் தர தொடர் எண்:0921-4488. .
5. ↑  Brown, Douglas (March 1999). "Legends of the Earth, Sea, and Sky: An Encyclopedia of Nature Myths99142Tamra Andrews. Legends of the Earth, Sea, and Sky: An Encyclopedia of Nature Myths. Santa Barbara and Oxford: ABC‐Clio 1998. xiii + 322 pp, ISBN: 0 87436 963 0 £39.95". *Reference Reviews* **13** (3): 19. doi:10.1108/rr.1999.13.3.19.142. பன்னாட்டுத் தர தொடர் எண்:0950-4125. .
6. ↑  Louis Ginzberg. (1909) Legends of the Jews.
**அசிட்டிக் ஆக்சாலிக் நீரிலி** *(Acetic oxalic anhydride)* C6H6O6 என்ற வேதியியல் வாய்ப்பாடும் (H3C-(C=O)-O-(C=O)-)2 என்ற கட்டமைப்பு வாய்ப்பாடும் கொண்ட ஒரு வேதிச்சேர்மம் ஆகும். இச்சேர்மம் ஒரு கலப்பு நீரிலி வகையாகப் பார்க்கப்படுகிறது. முன்னர் 2:1 என்ற மூலக்கூற்று விகிதத்தில் அசிட்டிக் அமிலமும் (H3C-(C=O)OH), ஆக்சாலிக் அமிலமும் ((-(C=O)OH)2) சேர்ந்து இரண்டு நீர் மூலக்கூறுகளை இழப்பிற்குப் பின் அசிட்டிக் ஆக்சாலிக் நீரிலி உருவாகிறது.

தயாரிப்பு
---------

அசிட்டிக் ஆக்சாலிக் நீரிலியை மற்ற சில நீரிலிகளைப் போல நேரடியாக அமிலங்களிலில் இருந்து தயாரிக்க முடியாது. 1953 ஆம் ஆண்டு டபிள்யூ. எட்வார்டும் டபிள்யூ.எம். என்லெயும் தொகுப்பு முறையில் இச்சேர்மத்தைத் தயாரித்தனர். இதற்காக −5 ° செல்சியசு வெப்பநிலையில், டை எத்தில் ஈதர் உடன் அசிட்டைல் குளோரைடு சேர்த்து இதனுடன் வெள்ளி ஆக்சலேட்டை வினைபுரியச்செய்தார்கள். பின்னர், குறைவான அழுத்தத்தில் கரைப்பானை காய்ச்சி வடித்து அசிட்டிக் ஆக்சாலிக் நீரிலியை தயாரித்தனர். நீரற்ற ஆக்சாலிக் அமிலத்தை கீட்டினுடன் (H2C=C=O) சேர்த்தும் இதைத் தயாரிக்க முடியும்.

பண்புகள்
--------

அசிட்டிக் ஆக்சாலிக் நீரிலி நிறமற்ற, நிலைப்புத்தன்மையற்ற ஒரு படிகத் திண்மம் ஆகும். டை எத்தில் ஈதரில் கரையும். −3 ° செல்சியசு வெப்பநிலையில் அசிட்டிக் நீரிலி (H3C-(C=O)-)2O , கார்பனீராக்சைடு (CO
2), கார்பனோராக்சைடு (CO) சேர்மங்களாகச் சிதைவடையும். நீருடன் சேர்ந்து அசிட்டிக் அமிலமாகவும், ஆக்சாலிக் அமிலமாகவும் நீராற்பகுப்பு அடைகிறது. 
நீரற்ற ஆக்சாலிக் அமிலத்தை அசிட்டிக் நீரிலியால் சிதைக்கும் போது ஓர் இடைநிலைச் சேர்மமாக அசிட்டிக் ஆக்சாலிக் நீரிலி இருக்கக்கூடுமென்றும் ஊகிக்கப்படுகிறது .

மேற்கோள்கள்
-----------

1. 1 2 3  W. R. Edwards and Walter M. Henley (1953), *Acetic Oxalic Anhydride*. J. Am. Chem. Soc. volume 75, issue 14, pages 3857-3859. எஆசு:10.1021/ja01110a505

இவற்றையும் காண்க
----------------

* ஆக்சாலிக் நீரிலி
**கட்டுடைய அணுக்க முறைமை** அல்லது **கட்டுடைய அணுக்கம்** (Conditional access, சுருக்கமாக **CA**) என்பது உள்ளடக்கத்திற்கான அணுக்கம் பெற சில கட்டுப்பாடுகளை செயல்படுத்தி உள்ளடக்கத்தைக் காக்கும் ஓர் முறைமை ஆகும். இத்தகைய முறைமை எண்ணிமத் தொலைக்காட்சி (digital tv) வழங்கலிலும் செய்மதித் தொலைக்காட்சி (satellite tv) பரவலிலும் வழமையாகப் பயன்படுத்தப்படுகிறது.

எண்ணிம ஒளித பரப்புகையில்
------------------------

எண்ணிம ஒளித பரப்புகை (DVB) சீர்தரத்தில் கட்டுடைய அணுக்க முறைமைக்கான (CAS) சீர்தரங்களும் வரையறுக்கப்பட்டுள்ளன ; இந்த சீர்தரங்களில் எண்ணிம தொலைக்காட்சி தகவலோடையை எவ்வாறு மறைப்பது என்பதும் செல்லுபடியாகும் மறையீட்டு அட்டைகளைக் கொண்டிருக்கும் தொலைக்காட்சிப் பெட்டிகளில் மட்டுமே காட்சிப்படுத்துவது என்பதும் விவரிக்கப்பட்டுள்ளது. 

இது தகவலோடையை மறையீடு செய்து வரிசையைக் கலைப்பது மூலம் செயல்படுத்த முடிகிறது. தகவலோடை *கட்டுப்பாட்டுச் சொல்* என அறியப்படும் 46 பிட் இரகசிய குறீயீட்டுச்சொல்லுடன் கலக்கப்படுகிறது. ஒளிதம் வழங்குவோர் இந்தக் கட்டுப்பாட்டுச் சொல்லை ஒரு நிமிடத்தில் பல முறை மாற்றுவதால் எந்தவொரு நேரத்தில் உள்ள கட்டுப்பாட்டு சொல்லையும் அறிந்திருப்பதால் யாதொரு பயனுமில்லை; மேலும் இந்தக் கட்டுப்பாட்டுச் சொல்லை மாற்றுவது எதிர்பார்க்கும் வகையில் அமையாதிருக்கும். 

ஓர் தொலைக்காட்சிப் பெட்டியின் அணுக்கப் பெட்டி இந்த மறையீடிடப்பட்டுக் கலக்கப்பட்ட ஓடையை கட்டுப்பாட்டுச் சொல்லைப் பயன்படுத்தி நேராக்குகிறது. காட்சி தடைபடாத வண்ணம் இதற்காக ஒவ்வொரு கணத்திலும் மாற்றப்படும் கட்டுப்பாட்டுச் சொல் அணுக்கப்பெட்டிக்கு சற்று முன்னதாக அனுப்பப் படுகிறது. இந்தக் கட்டுப்பாட்டுச் சொல்லும் மறைக்கப்பட்ட நிலையில் அணுக்கப்பெட்டிக்கு அனுப்பப்படுகிறது; இது *உரிமை பெற்றோர் கட்டுப்பாட்டு செய்தி*யாக (ECM) அனுப்பப்படுகிறது. அணுக்கப் பெட்டியில் உள்ள துணைநிரலித் தொகுப்பு அனுமதி வழங்கப்பட்ட நிலையில் இச்செய்தியின் மறையீட்டை நீக்குகிறது; இந்த அனுமதியை *உரிமை பெற்றோர் மேலாண்மை செய்தி* (EMM) மூலம் பெறுகிறது. இந்த அனுமதிச் செய்திகள் ஒவ்வொரு பயனருக்கும் தனிப்பட்டதாகும்; பயனரது அணுக்கப்பெட்டியில் செருகப்பட்டிருக்கும் விரைவுபாட்டு அட்டைகளைப் பொறுத்து அமையும். உரிமை பெற்றோர் கட்டுப்பாட்டு செய்திகள் போலன்றி இந்த அனுமதிச் செய்திகள் அவ்வப்போது, வழமையாக மாதம் ஒருமுறை, மட்டுமே அனுப்பப்படும். இந்த இடைவெளி தொலைக்காட்சி வழங்கு நிறுவனத்தைப் பொறுத்து மாறும்; பிரித்தானிய ஸ்கை ஒளிபரப்பு (BSkyB) ஆறு வாரங்களுக்கு ஒருமுறை மாற்றுகிறது.வேறு சிலர் மூன்று நாட்களுக்கு ஒருமுறையும் மாற்றுகின்றனர்.

சான்றுகோள்கள்
-------------

1. ↑  "standards page on the DVB website". 2013-01-16 அன்று மூலம் பரணிடப்பட்டது. 2013-01-13 அன்று பார்க்கப்பட்டது.

வெளி இணைப்புகள்
---------------

* CAS history பரணிடப்பட்டது 2009-01-13 at the வந்தவழி இயந்திரம் in Spanish
* CA ID list on dvbservices.com
**பாம்போலிம்** *(Bambolim)* என்பது இந்தியாவின் கோவா மாநிலத்தின் வடக்கு கோவா மாவட்டத்திலுள்ள ஒரு  கணக்கெடுப்பில் உள்ள ஊராகும். இம்மாநிலத்திலுள்ள ஒரேயொரு எதிர்முறை மருத்துவக் கல்லூரியான கோவா மருத்துவக் கல்லூரி இங்குதான் அமைந்துள்ளது.

புவியியல் அமைப்பு
-----------------

15.45°வடக்கு மற்றும் 73.85°கிழக்கு  என்ற அடையாள ஆள்கூறுகளில் பாம்போலிம் நகரம் பரவியுள்ளது. மேலும் கடல் மட்டத்தில் இருந்து சராசரியாக 1 மீட்டர் உயரத்தில் இந்நகரம் உள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி  பாம்போலிம் நகரின் மொத்த மக்கள் தொகை 5,319 ஆகும். இம்மக்கள் தொகையில் 64% பேர் ஆண்கள் மற்றும் 36% பேர் பெண்கள் ஆவர். பாம்போலிம் நகரின் கல்வியறிவு சதவீதம் 82% ஆகும். இது நாட்டின் தேசிய கல்வியறிவு சதவீதமான 59.5% என்பதைவிட அதிகமாகும். கல்வியறிவு பெற்ற மக்களில் ஆண்கள் 69% எண்னிக்கையும் பெண்கள் 31% எண்ணிக்கையிலும் காணப்பட்டனர். மக்கள் தொகையில் 10% பேர் ஆறு வயதிற்கு உட்பட்டவர்களாக இருந்தனர்.

மேற்கோள்கள்
-----------

1. ↑  Falling Rain Genomics, Inc - Bambolim
2. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
பாம்பே அல்வா (சோள மாவு அல்வா)
**பாம்பே அல்வா** ஒரு பிரபலமான இந்திய நாட்டின் இனிப்பு ஆகும். இந்த அல்வா **கராச்சி அல்வா** அல்லது **பாம்பே கராச்சி அல்வா** என்றும் அழைக்கப்படுகிறது. சோள மாவு, தண்ணீர், வெண்ணெய் அல்லது நெய் மற்றும் சர்க்கரை ஆகியவற்றால் ஆனது பாம்பே அல்வா. பாம்பே அல்வா பொதுவாக ஆரஞ்சு, சிவப்பு அல்லது பச்சை நிறத்திலிருக்கும். மேலும் ஏலக்காய் மற்றும் நெய்யுடன் சேர்த்து தயாரிக்கப்படும் போது சுவையாக இருக்கும். இது நீண்ட காலம் கெட்டுபோகாமல் இருக்கும் தன்மையுடையது.

பாக்கித்தானின் கராச்சி என்ற நகரத்தில் உருவானது இந்த அல்வா, ஆனால் மும்பையில் (அப்போது பாம்பே) பிரபலமடைந்தது. இரண்டும் துறைமுக நகரங்கள் ஆகும். பாக்கித்தான் நாட்டின் கராச்சி பகுதியிலிருந்து குடியேறியவர்கள் மும்பையில் குடியேறினர். இந்தியப் பிரிவினைக்குப் பிறகு கராச்சியில் குடிபெயர்ந்த அல்வாய்கள் எனப்படும் இனிப்பு தயாரிப்பாளர்களால் இந்த இனிப்பு பம்பாய்க்கு கொண்டு வரப்பட்டு பிரபலப்படுத்தப்பட்டது.

மேலும் பார்க்கவும்
------------------

* அல்வா

மேற்கோள்கள்
-----------

1. ↑  Sweta Chakraborty (18 December 2013). *The Magical Tiffin Box*. Leadstart Publishing. பன்னாட்டுத் தரப்புத்தக எண்:9789381576472. .
2. ↑  Borah (28 March 2018). "Karachi Halwa or Bombay Halwa, a Sinful and Nutty Treat for Sweet Lovers". NDTV. .
3. ↑  "Mouth Watering sweets to try during this festive season". 11 October 2022. .
4. ↑  Sen, Rajyasree (13 Jul 2022). "How the sweet dish halwa came to India and grew regional variations". Scroll.in. .
5. ↑  "Karachi Halwa: This Soft, Glossy Dessert Is Irresistibly Tasty". Slurrp.com. 27 August 2022. .
6. ↑  TG, Dinesh (26 October 2022). "Bombay Halwa : சுவையான பாம்பே ஹல்வா 10 நிமிஷத்தில் செய்து அசத்தலாம் வாங்க!". Asianet News. .
**இரண்டாம் பிருத்விராஜன்** (*Prithviraja* II) (ஆட்சி சுமார் 1165-1169 பொ.ச.) சாகம்பரியின் சௌகான் வம்சத்தைச் சேர்ந்த ஒரு இந்திய மன்னராவார். வடமேற்கு இந்தியாவில் இன்றைய இராஜஸ்தானின் சில பகுதிகளை உள்ளடக்கிய சபடலக்ச நாட்டை ஆட்சி செய்தார். இவர் பிருத்வி-பட்டன், பிருத்வி-தேவன் மற்றும் பெத்தாத்-தேவன் உள்ளிட்ட பிற பெயர்களாலும் அறியப்படுகிறார்.

ஆரம்ப கால வாழ்க்கை
------------------

பிருத்விராஜன் சகமான மன்னன் ஜகதேவனின் மகனாவார். ஜகதேவனுக்குப் பின்னர் அவரது சகோதரர் நான்காம் விக்ரகராசனும் பின்னர் விக்ரகராசனின் மகன் அபரகங்கேயனும் ஆட்சிக்கு வந்தனர். தோட் ருத்தி ராணி கோவிலில் கிடைத்த கல்வெட்டின் படி, பிருத்விராஜன் சகம்பரி மன்னனை தோற்கடித்தாக அறிய முடிகிறது. இது பிருத்விராஜன் அபரகங்கேயனை அரியணையில் இருந்து அகற்றி, தான் மன்னரானார் என்பதைக் குறிக்கிறது.

ஆட்சி
-----

இவர் மேற்கில் இருந்து வந்த இசுலாமிய படையெடுப்புகளை எதிர்கொண்டதாகத் தெரிகிறது. பொ.ச.1168 தேதியிட்ட ஹான்சி கல்வெட்டின் படி, இவர் தனது தாய்வழி மாமா கில்கணனை அசிகர் கோட்டையின் (நவீன ஹான்சி) பொறுப்பாளராக நியமித்தார். அதை ஹம்மிரா ( அமீர் ) விடம் இருந்து காப்பாற்ற ஆர்வமாக இருந்தார். அந்த நேரத்தில் லாகூரைக் கட்டுப்படுத்திய கசனவித்து மன்னர் குஸ்ரு மாலிக்கை "ஹம்மிரா" என அடையாளம் காணலாம். 

கில்கணன் பஞ்சபுரம் என்ற நகரத்தை எரித்ததாகவும் ஹான்சி கல்வெட்டு கூறுகிறது.  வரலாற்றாளர் தசரத சர்மா பஞ்சபுரத்தை நவீன பஞ்சூருடன் அடையாளப்படுத்துகிறார். பஞ்சபுரத்தின் ஆட்சியாளர் பிருத்விராஜனின் ஆட்சியை ஏற்றுக்கொண்டு, விலையுயர்ந்த முத்து மாலையை ஒப்படைத்தார். 

பிஜோலியா பாறைக் கல்வெட்டு, பிருத்விராஜா மானசித்திகாரி என்ற யானையை வசந்தபாலன் என்ற ஆட்சியாளரிடம் இருந்து பாதுகாத்ததாகக் கூறுகிறது. தசரத சர்மா இந்த வசந்தபாலனை *இலலிதா-விக்ரகராஜா-நாடகா* என்ற நாடகத்தில் குறிப்பிடப்பட்டுள்ள ஒரு அரசனுடன் அடையாளப்படுத்துகிறார். இந்நாடகத்தின்படி வசந்தபாலன் விக்ரகராஜாவின் காதலி தேசலாதேவியின் தந்தையாவார். அபரகங்கேயன் தேசலாதேவியின் மகன் என்று சர்மா கருதுகிறார். இதனால், வசந்தபாலன் அநேகமாக பிருத்விராஜனின் எதிரியாக இருந்தான், அவனால் அடக்கப்பட்டான். 

பிருத்விராஜன் வாரிசு இல்லாமல் இறந்திருக்கலாம். இதன் காரணமாக இவருக்குப் பிறகு இவரது மாமா சோமேசுவரர் பதவியேற்றார்.

மதம்
----

சுகவதேவி  அல்லது சுதாவா என்பவர் பிருத்விராஜனின் ராணியாக அறியப்படுகிறார்.  தம்பதிகள் இருவரும் சைவத்தின் மீது நாட்டம் கொண்டவர்களாக அறியப்படுகின்றனர். பிருத்விராஜன் பிராமணர்களுக்கு கிராமங்களையும் விலைமதிப்பற்ற உலோகங்களையும் (தங்கம் உட்பட) பரிசாக வழங்கினார். பிஜோலியாவில் உள்ள பார்சுவநாத சைனக் கோயிலுக்கு மொரஜாரி என்ற கிராமத்தையும் வழங்கினார்.

கல்வெட்டுகள்
------------

பிருத்விராஜனின் ஆட்சிக்கால கல்வெட்டுகள் பின்வரும் இடங்களில் கண்டுபிடிக்கப்பட்டுள்ளன: 

* ஹான்சி, 1167 பொ.ச. (1224 விக்ரம் நாட்காட்டி )
* தோட், 1168 பொ.ச. (1225 விக்ரம் நாட்காட்டி)
* மெனல், 1168 பொ.ச.(1225 விநா) மற்றும் 1169 பொ.ச. (1226 விநா)

சான்றுகள்
---------

1. 1 2  R. B. Singh 1964, ப. 154.
2. 1 2 3  R. B. Singh 1964, ப. 155.
3. 1 2 3 4  Dasharatha Sharma 1959, ப. 66.
4. ↑  Dasharatha Sharma 1959, ப. 65.

### உசாத்துணை

* Dasharatha Sharma (1959). *Early Chauhān Dynasties*. S. Chand / Motilal Banarsidass. பன்னாட்டுத் தரப்புத்தக எண்:9780842606189. .
* R. B. Singh (1964). *History of the Chāhamānas*. N. Kishore. இணையக் கணினி நூலக மையம்:11038728. .
**ஆதிநாதர் பிள்ளைத்தமிழ்** என்னும் நூல் மயிலாப்பூர்ப் பகுதியைக் கடல்கொண்ட கி. பி. 1600-ஆம் ஆண்டுக்கு முன் எழுதப்பட்ட நூல். ஆசிரியர் பெயர் தெரியவில்லை. 

தமிழ்ச்சமணர் தமிழர்க்கு அறமும், தமிழுக்கு இலக்கணமும் தருவதில் கவனம் செலுத்திவந்தனர். சீவக சிந்தாமணி, சூளாமணி, நீலகேசி போன்ற காப்பியங்களையும் பாடினர். அவர்கள் சிற்றிலக்கியங்களில் அதிக நாட்டம் காட்டவில்லை. என்றாலும், திருநூற்றந்தாதி, திருக்கலம்பகம் போன்ற நூல்களும் பாடியுள்ளனர். அந்த வகையில் பாடப்பட்ட சிற்றிலக்கியமே இந்தப் பிள்ளைத்தமிழ்.

ஆதிநாதர் விருஷபதேவர் என்பவர் விதனாபுரி என்னும் அயோத்தியில் இருந்துகொண்டு ஆண்ட மன்னர். சமணர். இந்தப் பிள்ளைத்தமிழ் இவர்மீது பாடப்பட்டது. 

குறிப்புகள்
* நூல் பிள்ளைத்தமிழ் இலக்கண மரபுப்படி 10 பருவம், 100 பாடல் என்று அமைந்துள்ளது.
* சந்தப்பாடல்கள் பருவந்தோறும் மாறி வருகின்றன.
* ஆதிநாதரைப் பிரமன், விஷ்ணு, சிவன் என்றே நூல் குறிப்பிடுகிறது.
* ஆர்ப்பாகை, தஞ்சை, வாழைப்பந்தல், திருமலை, திருமயிலை, பறம்பாபுரி, திருக்கோயில் (தில்லை) ஆகிய ஊர்களைச் சமணத் திருப்பதிகளாகக் குறிப்பிடுகிறது.
* சிறுதேர்ப் பருவத்தில் தேரின் உறுப்புகள் தருமச் சக்கரங்களோடு ஒப்பிடப்பட்டுள்ளன.

எடுத்துக்காட்டுப் பாடல் பகுதி
பற்றா பியலும் கேவலத்தின்

பணிந்தீ சாளன் எனப்போற்றி
பரிநிரு வான பதவிதனில்
பாரோர் புகழ்தற் புருடனென
உற்றுப் பஞ்ச கலியாணம்

உடைய பெருமாள் வருகவே
உலகப் பெருமாள் மறைப்பெருமாள்
உகாதிப் பெருமாள் வருகவே.

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

அடிக்குறிப்பு
-------------

1. ↑  ஆதிநாதர் பிள்ளைத்தமிழ், ஆதிநாதர் பதிப்பகம், 1956
பகவான் ஸ்ரீ கிருஷ்ணர் குடும்பத்தின் வழித்தோன்றல் என கருதப்படும் கட்டமராஜூ மன்னரின் போர் திறமைகள், ஆட்சியில் செய்த நன்மைகளை பற்றிய காவிய பாடல்களே **கட்டமராஜூ காவியம்** என்று அழைக்கப்படுபவையாகும். இது இம்மன்னரைப் பற்றிய வீரம் மிக்க நாட்டுப்புறக் கதைகளின் தொகுப்பாகும். நீண்ட காலமாக ராயலசீமா பிராந்தியத்தின் நாட்டுப்புற விழாக்கள் மற்றும் கிராம கண்காட்சிகளின் போது இயற்றப்பட்ட, பாடப்பட்ட அல்லது நிகழ்த்தப்பட்ட கதைகளின் தொகுப்பாகும். இது வரை கிட்டத்தட்ட 60க்கும் மேற்பட்ட பனை ஓலை கையெழுத்துப் பிரதிகள்,  சில கல்வெட்டுகள், மற்றும் செப்புத் தகடு கல்வெட்டுகளில் இந்த கதைகளின் தொகுப்புகள் கூறப்பட்டுள்ளன.

சில கல்வெட்டுகளில் பகவான் ஸ்ரீ கிருஷ்ணரின் சுமார் 23 தலைமுறைகள் காணப்பட்டன. எனவே அவர் பகவான் ஸ்ரீ கிருஷ்ணரின் 23 வது தலைமுறை வழித்தோன்றல் என்று நம்பப்படுகிறது, நெல்லூரின் நளமா சித்தியுடன் கடுமையான போரில் ஈடுபட்டு அந்த போரில் வெற்றி பெற்றார். அந்த போர்க் கதை பெரும்பாலும் அறிஞர்களால் சுயாதீனமாக பாடப்படும் பல அத்தியாயங்களால் ஆன பாடல்கள் என்று குறிப்பிடப்படுகிறது.  பெரும் போர் நடந்த பிரகாசம் மாவட்டத்தில் உள்ள பாலேறு ஆற்றங்கரையில், ஏராளமான கொல்ல சமூகம் ( யாதவர் ) மற்றும் கம்மவார் சாதியைச் சேர்ந்தவர்கள் கூடி ஆண்டு விழா நிகழ்ச்சி நடத்துவார்கள். அந்த விழாக்களில் இத்தகைய இதிகாச நாயகர்களின் உயிர்களைப் போற்றும் பல்வேறு பாடல்களை பாடி நினைவு கூறுவது வழக்கம். கட்டமராஜூ காவியம் அவற்றில் முக்கியமான ஒன்றாகும்.

காவியம்
-------

13 ஆம் நூற்றாண்டில் கட்டமராஜூ, கடுமையான வறட்சியின் காரணமாக, நெல்லூரின் விளை நிலங்களுக்கு தனது மக்களுடன் குடிபெயர்ந்தார். அங்கு அவர் நெல்லூர் அரசருடன் தனது கால்நடைகளையும் ஆடுகளையும் மேய்ப்பதற்காக உடன்படிக்கை செய்தார். ஒரு தவறான புரிதலின் காரணமாக, உடன்படிக்கை முறிந்து ஒரு மிகப்பெரிய போரில் விளைந்தது. இந்த போரானது பாலேறு ஆற்றங்கரையில் நெல்லூரை ஆண்ட நளமா சித்தியுடன் நிகழ்ந்தது. போர் புரிந்த கனிகிரியில் ஒரு தலைவரான கட்டமராஜூவின் காவியம். இதில் இரு தரப்பிலும் உள்ள பல பெரிய நாயக அந்தஸ்தை கொண்டவர்கள் தங்கள் உயிரை இழந்தனர். அனால் இறுதியில்  கட்டமராஜூ மன்னரே வெற்றி பெற்றார்.

1260-ம் ஆண்டுகளில், கனிகிரி மண்டலத்தில் உள்ள எர்ரகத்தபாடு என்ற பகுதியை அரசாண்ட மனுமசித்திக்கும் கடமராஜுக்கும் இடையே மறுபடியும் ஆபத்தான பகை ஏற்பட்டது. இரண்டு இளவரசர்களும் குறிப்பிட்ட பரந்த புல்வெளிகளை தங்கள் கால்நடைகளுக்கு மேய்ச்சல் இடமாகப் பயன்படுத்துவதற்கான உரிமை குறித்த பிரச்சினையில் ஏற்கனவே பகை இருந்தது. இது இரு தரப்பினரின் கடுமையான சண்டைக்கு வழிவகுத்து பாலேரு ஆற்றின் பஞ்சலிங்கலாவில் இரத்தக்களரி மிக்க போர் நடந்தது. கவிஞர் திக்கண்ணாவின் உறவினரான கட்கா திக்கண்ணா தலைமையிலான மனுமசித்தியின் படைகள் போரில் வெற்றி பெற்றன, இந்த சண்டையும் அதன் விளைவாக நடந்த சண்டையும் "கட்டமராஜூ கதா" என்ற பிரபலமான காவியத்தின் கருப்பொருளாக அமைந்தது. இந்த அழிவுகரமான போருக்குப் பிறகு, முதலாம்ம னுமசித்தி இறந்தார்.

இரண்டாம் மனுமசித்தியின் மரணத்துடன், நெல்லூர் பேரரசு அதன் தனித்துவத்தையும் அதன் அரசியல் முக்கியத்துவத்தையும் இழந்து, இரண்டாம் காகதீய பிரதாபருத்ராவின் ஆட்சியில், நெல்லூர் பகுதி காகதீய பேரரசின் ஒரு பகுதியாக மாறியது. மேலும் இதனால் அடிக்கடி காகத்தியர்களுக்கும் பாண்டியர்களுக்கும் இடையே போர்க்களமாக மாறி பல்வேறு மன்னர்களின் கைகளுக்கு மாறி மாறி சென்றது.

மேற்கோள்கள்
-----------



1. ↑  "SVU இன் கையெழுத்துப் பிரதிகள் சேகரிப்பு".
2. ↑  "Katamaraju Kathalu Vol-Ii". Andrapradesh Sahitya Akdemi,Hyderabad. 1978.
கிரேக்க தொன்மங்களில், **கிரேட்டன் காளை** ( கிரேக்கம்: Κρὴς ταῦρος ) என குறிப்பிடப்படும் காளையானது தொன்மங்களில் குறிப்பிடப்படும் காளை ஆகும்.

 கிரெட்டன் காளையை தரையில் அழுத்தி அடக்கி ஹெராக்கிள்ஸ் தனது பணிகளில் ஒன்றைச் செய்கிறார். இந்த ஓவியம் பி. பிகார்ட்டால் 1731 இல் உருவாக்கப்பட்டது.

தொன்மம்
-------

### பின்னணி

கிரீட்டின் மன்னராக மினோஸ் இருந்தார். தனது சகோதரர்களிடமிருந்து தான் ஆட்சி செய்வதற்கான உரிமையை உறுதிப்படுத்த விரும்பினார். அதற்காக சீயஸ் கடவுளுக்கு ஒரு விலங்கைப் பலி கொடுக்க வேண்டுமென்று கருதினார். சமுத்திர ராஜனான போசைடனைத் தொழுது, தேவதேவனுக்கு ஏற்ற ஒரு வெள்ளை காளையை தனக்குக் கொடுத்தருள வேண்டுமென்று அவர் பிரார்த்தனை செய்தார். காளை கடவுளுக்கு பலியிடப்படும் என்ற புரிதலுடன் பொசைடன் மினோசுக்கு காளையை அனுப்பினார். அத்தகைய சிறந்த காளையை அதற்கு முன் மினோஸ் மன்னன் கண்டதேயில்லை. ஆகவே, அவன் அதைப் பலியிட விரும்பாமல், அதைத் தன் மந்தைகளில் சேர்த்துவிட்டு, சியசுக்குச் சாதாரனமான ஒரு காளையைப் பலியிட ஏற்பாடு செய்தார். இதனால் பொசைடன் கோபமடைந்தார். மினோஸின் மனைவி பாசிபாசுக்கு காளை மீது காதல் கொள்ளவைத்தார். இது அவள் அவர் அரை மனிதன், அரை காளையான, மினோட்டாரைப் பெற்றெடுப்பதில் முடிந்தது. பொசைடன் இந்த வெள்ளைக் காளைக்கு வெறி பிடிக்கும்படி சபித்துவிட்டார். 

டெல்பியில் ஆரக்கிள் கலந்தாலோசித்தபின், மன்னன் மினோஸ் மினோட்டாரை வைத்திருக்க டெட்டாடலசைக் கொண்டு சிக்கல் வழி கொண்ட இடத்தைக் கட்டினார். 

### ஹெராக்கிள்சின் ஏழாவது பணி

தனது ஏழாவது பணியாக யூரிஸ்டீயசால் காளையைப் பிடிக்க ஹெராக்கிள்ஸ் அனுப்பப்பட்டார். இதற்காக ஹெராக்கிள்ஸ் கிரீட்டிற்குப் பயணம் மேற்கொண்டார். வெறிபிடித்த அந்தக் காளை விளைநிலங்களில் புகுந்து, பயிர்பச்சைகளையெல்லாம் பாழாக்கி கிரீட்டில் பேரழிவை ஏற்படுத்தியது. இதனால் காளையை பிடித்துச் செல்லவந்த ஹெராகிள்சுக்கு மன்னர் மினோஸ் அனுமதி அளித்தார்.  இதன் பின் ஹெராக்கிள்ஸ் காளையை அடக்கிப் பிடித்த பின்னர் அதை டிரின்ஸில் உள்ள யூரிஸ்டியசிடம் அனுப்பினார். வெறி தணிந்த காளை பின்னர் மராத்தானில் அலைந்து, "மராத்தோனியன் காளை" என்று அறியப்பட்டது. அடுத்தததாக மனிதனை உண்ணும் மாரெஸ் ஆஃப் டியோமெடிஸை (அடுத்த பணி) பிடித்துக் கொண்டுவரும் பணிக்காக யூரிஸ்டியஸ் ஹெராக்லஸை அனுப்பினார்.

குறிப்புகள்
-----------

1. ↑  [htt
2&dq=cretan+bull&hl=en&sa=X&ved=0ahUKEwjyprjoit\_KAhVJUJAKHY5hBkE4ChDoAQgbMAA#v=onepage&q=cretan%20bull&f=false Buenger, Theodore Arthur. *Crete in the Greek Tradition*, University of Pennsylvania, 1915]
2. ↑  "The Cretan Bull", The Perseus Project, (Gregory R. Crane, ed.), Tufts University
3. ↑  Pseudo-Apollodorus, *Bibliotheca* 2.5.7

வெளி இணைப்புகள்
---------------

* 

* பொதுவகத்தில் கிரேட்டன் காளை தொடர்பாக ஊடகக் கோப்புகள் உள்ளன.
**கட்டமைப்பியத் திரைப்படக் கோட்பாடு** என்பது குறியீடுகள், மரபொழுங்குகள் மூலம் திரைப்படங்களில் எவ்வாறு பொருள் விளக்கம் ஏற்படுத்தப்படுகின்றது என்பது தொடர்பில் கவனம் செலுத்துகின்றது. இது மொழிகள், தொடர்பாடல் மூலம் பொருளைப் புலப்படுத்தும் முறையிலும் வேறுபட்டது அல்ல. எளிய காட்சிகளின் தொகுப்பு ஒன்றின் மூலம் எவ்வாறு கூடுதலான எண்ணக்கருக்களைப் புரியவைக்க முடியும் என்பதை ஒரு எடுத்துக் காட்டு மூலம் விளங்கிக் கொள்ளலாம். ஒரு மனிதனின் வெறுமையான உணர்ச்சிகளோடு கூடிய முகத்தையும், பின்னர் நாவூறவைக்கும் உணவையும் மீண்டும் அம் மனிதனின் முக உணர்வுகளையும் காட்டுவதன் மூலம் பசியைப் புரிய வைக்க முடியும். உண்மையில் இக் காட்சிகள் எதுவுமே நேரடியாகப் பசி பற்றிக் குறிப்பிடவில்லை ஆனால், காட்சிகளின் ஒழுங்கமைப்பின் மூலம் பார்ப்பவர்களுக்கு இந்தத் தகவலை வழங்குதல் சாத்தியமாகின்றது.

இத்தகைய கூடுதல் பொருள் விளக்கத்துக்கான காரணங்களைத் தனித்தனியாகப் பிரித்துப் பார்த்தல் சிக்கலானது. ஒளியமைப்பு, காட்சிக் கோணம், காட்சியின் நீளம், ஒழுங்கமைப்பு, பண்பாட்டுப் பின்னணி, மற்றும் பல கூறுகள் பொருள் விளக்கத்தை வலுவடையச் செய்யவோ அல்லது குறைக்கவோ கூடும்.

இவற்றையும் பார்க்கவும்
----------------------

* கட்டமைப்பியம்
* பொருள் (குறியியல்)
* குலேசோவ் சோதனை
* குறியியல்சார் இலக்கியத் திறனாய்வு
**இரயில்பெட்டி இணைப்புத் தொழிற்சாலை ஏரி** (*ICF Lake* ) இந்திய மாநிலமான தமிழ்நாட்டில் அமைந்துள்ள ஓர் ஏரியாகும். சென்னையின் வில்லிவாக்கம் மற்றும் அயனாவரம் பகுதிகளில் இந்த ஏரி அமைந்துள்ளது. மழைக்காலத்தில் மழைநீர் பொழிவால் ஏரி அதன் உச்சநிலையை அடைகிறது.

வரலாறு
------

1930 ஆம் ஆண்டுகளில் நீர்த்தேக்கம் கட்டப்பட்டதிலிருந்து இந்த ஏரி இப்பகுதியில் குடிநீர் ஆதாரமாக பயன்படுத்தப்பட்டது.  1950 ஆம் ஆண்டு வரை இந்நீர்த்தேக்கத்தில் உள்ள நீர் ஒரு வடிகட்டுதல் அலகு மூலம் சுத்திகரிக்கப்பட்டு குடிநீராக வழங்கப்பட்டது. 1950 ஆம் ஆண்டுகளில் ஏரி எண்ணெய் கழிவுகள் கலப்பதால் மாசுபடத் தொடங்கியது. பின்னர் வில்லிவாக்கம் பகுதியில் இருந்து சாக்கடை நீரும் கலந்து இணைந்ததால் குடிநீர் விநியோகம் நிறுத்தப்பட்டது.  2017 ஆம் ஆண்டில், இரயில்பெட்டி தொழிற்சாலை நிறுவனம் ₹ 10 மில்லியன்  செலவில் ஏரியை ஆய்வு செய்து புனரமைத்தது. ஏரியில் இருந்த கசடுகளை அகற்றி ஏரியில் புதிய வகை மீன்கள் அறிமுகப்படுத்தப்பட்டன. ஏரியைச் சுற்றிலும் நடைபாதை அமைக்கப்பட்டது.

ஏரி
---

450 மீட்டர் நீளம், 270 மீட்டர் அகலம் மற்றும் 7 மீட்டர் ஆழம் கொண்டதாக ஏரியின் பரப்பளவு உள்ளது. ஏரியின் படுகையில் ஏழு ஆழ்துளை கிணறுகள் மூழ்கியுள்ளன.  ஏரியைச் சுற்றியுள்ள பாதையின் அளவு 3 கிலோமீட்டர்கள்.

எதிர்காலம்
----------

இரயில்பெட்டி இணைப்புத் தொழிற்சாலை எதிர்காலத்தில் 15,000 சதுர அடியில் பசுமை இல்லத்தை 7.5 மில்லியன் செலவில் உருவாக்க திட்டமிட்டுள்ளது. இது மூலிகை, மலர், அலங்கார மற்றும் உட்புற தாவரங்களை உள்ளடக்கிய நான்கு அறைகளைக் கொண்டிருக்கும்.

மேற்கோள்கள்
-----------

1. 1 2 3 4  "Revived ICF lake to turn a source of potable water". *The Hindu* (Chennai). 23 May 2017.. பார்த்த நாள்: 8 August 2018.
2. 1 2  Lakshmi, K. (5 May 2009). "Will life flow back to ICF Lake?". *The Hindu* (Chennai: Kasturi & Sons).. பார்த்த நாள்: 8 August 2018.
3. 1 2  "Rail factory goes green, to restore lake in Villivakkam". *The Times of India* (Chennai: The Times Group). 20 July 2017.. பார்த்த நாள்: 8 August 2018.
4. ↑  Ganesan, V. (15 June 2018). "The story of a lake". *The Hindu* (Chennai): pp. 3 (Downtown).. பார்த்த நாள்: 8 August 2018.
5. ↑  ஜூலை 17, பதிவு செய்த நாள்:; 2019. "ஐ.சி.எப். ஏரியை - Dinamalar Tamil News". *Dinamalar*. 2021-11-20 அன்று பார்க்கப்பட்டது.CS1 maint: extra punctuation (link)
6. ↑  Sampath, N. (29 May 2017). "Chennai: Lake at Integral Coach Factory gets new lease of life". *The Deccan Chronicle* (Chennai).. பார்த்த நாள்: 8 August 2018.
**கட்டனின் குழாய்-மூக்கு மட்டை** (*Hutton's tube-nosed bat*)(*முரினா கட்டோனி*) என்பது வெஸ்பெர்டிலியோனிடே குடும்பத்தில் உள்ள வெஸ்பர் வெளவால் சிற்றினமாகும். இது பூட்டான், சீனா, இந்தியா, லாவோஸ், மலேசியா, மியான்மர், நேபாளம், பாக்கித்தான், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இது கடல்மட்டத்திலிருந்து சுமார் 1450 மீ முதல் 2500 மீ உயரத்தில் வாழ்கிறது. தென்கிழக்கு ஆசியாவில், வெளவால் அசாதாரணமானது என்று கருதப்படுகிறது. வாழை மரங்களின் இலைகளுக்கு இடையிலும், காடுகளிலும் வசிப்பதாக அறியப்படுகிறது. விறகு மற்றும் மரத்தளவாடத் தேவைக்காக காடழிப்பு, காடுகளை விவசாய நிலங்களாக மாற்றுவதால் இதன் வாழ்விடங்கள் அழிக்கப்பட்டு அச்சுறுத்தப்படுகின்றன.

மேற்கோள்கள்
-----------

1. 1 2  Csorba, G.; Srinivasulu, B.; Srinivasulu, C. (2019). "Murina huttoni". *IUCN Red List of Threatened Species* **2019**: e.T13942A22093516. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2044955
* விக்கியினங்கள்: Murina huttoni
* ADW: Murina\_huttoni
* BOLD: 12253
* GBIF: 2432326
* iNaturalist: 40598
* IRMNG: 10977955
* ITIS: 632168
* IUCN: 13942
* MSW: 13802661
* என்.சி.பி.ஐ: 258935
* uBio: 105269

 |
**கிரேசு டேபர் ஆலோக்கு** (*Grace Taber Hallock*) அமெரிக்காவைச் சேர்ந்த ஒரு சிறுவர் இலக்கிய எழுத்தாளர் ஆவார். 1893 ஆம் ஆண்டு ஏப்ரல் மாதம் 10 ஆம் தேதி ராபின் டபிள்யூ. ஆலோக்கு மற்றும் இசபெல் டேபர் ஆலோக்கு தம்பதியருக்கு மகனாக ஒரு பண்ணையில் பிறந்தார். வாழ்நாள் முழுவதும் அங்கேயே வாழ்ந்தார். 1914 ஆம் ஆண்டு மவுண்ட் ஓலியோக்கு கல்லூரியில் பட்டம் பெற்றார். பின்னர் நியூயார்க்கின் உல்சுடர் மாகாணத்தின் வாக்குரிமை அமைப்பை ஒழுங்கமைக்க உதவினார்.

20 ஆம் நூற்றாண்டின் ஆரம்பம் முதல் நடுப்பகுதி வரை ஆலோக்கு எழுதிக் கொண்டிருந்தார். ஆலோக்கின் பல புத்தகங்கள் உடல்நலம் மற்றும் அறிவியல் சிக்கல்களை விளக்கின. புளோரன்சு நைட்டிங்கேல் மற்றும் தொழில்முறை செவிலியம், மேரி கியூரி என்பவை சில உதாரணங்களாகும். இவ்விரண்டு நூல்களும் எல்த்து ஈரோசு என்ற தொடரின் ஒரு பகுதியாக மெட்ரோபொலிட்டன் ஆயுள் காப்பீட்டு நிறுவனத்தால் வெளியிடப்பட்டன.

1928 ஆம் ஆண்டு வெளியிடப்பட்ட தி பாய் ஊ வாசு என்ற சிறுவர் நூலுக்காக கிரேசு டேபர் ஆலோக்கு 1929 ஆம் ஆண்டு நியூபெரி விருது வழங்கப்பட்டது.

கிரேசு ஆலோக்கு 1967 ஆம் ஆண்டு காலமானார்.

மேற்கோள்கள்
-----------

1. ↑  "Grace Taber Hallock, 74, Wrote Youth Health Books". *The New York Times*. August 19, 1967.. பார்த்த நாள்: June 20, 2017.
2. ↑  
"Grace Taber Hallock". *JacketFlap.com*.
3. ↑  
Hallock, Grace; Turner, Clare Elsmere (1959). *Florence Nightingale and the Founding of Professional Nursing*. Health heroes. Metropolitan Life Insurance Company. .
4. ↑  
Hallock, Grace; Curie, Eve (1917). *Marie Curie*. Health heroes. Metropolitan Life Insurance Co.. .
5. ↑  "Newbery Medal and Honor Books, 1922–Present". American Library Association. 2009-12-30 அன்று பார்க்கப்பட்டது.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* ஜெர்மனி
* Israel
* United States
* கிரேக்கம்
* நெதர்லாந்து
* போலந்து

 |
| மற்றவை | 
* IdRef

 |
**கட்டமைப்புச் சுமை**  (*Structural loads*) அல்லது **வினைகள்** (*actions*) என்பன ஓர் கட்டமைப்புக்கு அல்லது கட்டமைப்புக் கூறுகளுக்கு கொடுக்கப்படும் விசைகள், உருமாற்றங்கள் அல்லது முடுக்கங்கள் ஆகும்.

இந்தச் சுமைகள் கட்டமைப்பில் தகைவுகள், உருமாற்றங்கள், மற்றும் இடப்பெயர்ச்சிகளை ஏற்படுத்துகின்றன. இவற்றின் விளைவுகளைக் குறித்த மதிப்பீடு கட்டமைப்புப் பகுப்பாய்வு முறைமைகளின் மூலம் பெறப்படுகின்றன. கூடுதலான சுமை அல்லது அளவிற்கதிகமான சுமை கட்டமைப்புத் தவறுதலுக்கு வழிகோலுமாகையால் ஒரு கட்டமைப்பை வடிவமைக்கும்போது இவை கருத்தில் கொள்ளப்பட வேண்டும். மேலும் இயக்கத்தின்போது இவை கட்டாயமாக கட்டுப்படுத்தப்பட வேண்டும்.

வான்வெளி ஊர்திகள், கடல்வழி கலங்கள் மற்றும் சரக்காளும் இயந்திரங்கள் போன்ற இயந்திர கட்டமைப்புகள் தங்களுக்கெனத் தனிப்பட்ட கட்டமைப்புச் சுமைகளையும் விசைகளையும் கொண்டுள்ளன.

பொறியாளர்கள் பொதுவாக பதிப்பிக்கப்பட்ட ஒழுங்குமுறைகள், உடன்பாடுகள், அல்லது வரையறுக்கப்பட்ட விவரக் கூற்றுகளின் அடிப்படையில் கட்டமைப்புச் சுமையை கணக்கிடுகிறார்கள். ஏற்புச் சோதனைக்கும் ஆய்வுகளுக்கும் ஏற்கப்பட்ட தொழில்நுட்பச் சீர்தரங்கள் பயன்படுத்தப்படுகின்றன.

மேற்கோள்கள்
-----------

1. ↑   *ASCE/SEI 7-05 Minimum Design Loads for Buildings and Other Structures*. American Society of Civil Engineers. 2006. பக். 1. பன்னாட்டுத் தரப்புத்தக எண்:0-7844-0809-2.
2. ↑  "1.5.3.1". *Eurocode 0: Basis of structural design EN 1990*. Bruxelles: European Committee for Standarization. 2002.
3. ↑  Avallone, E.A. and Baumeister, T. தொகுப்பாசிரியர். *Mark's Standard Handbook for Mechanical Engineers* (10th ). McGraw-Hill. பக். 11–42. பன்னாட்டுத் தரப்புத்தக எண்:0-07-004997-1.

வெளி இணைப்புகள்
---------------

* Luebkeman, Chris H. and Donald Petting "Lecture 17: Primary Loads". University of Oregon. 1996 பரணிடப்பட்டது 2011-05-25 at the வந்தவழி இயந்திரம்
* Fisette, Paul, and the American Wood Council. "Understanding Loads and Using Span Tables". 1997. பரணிடப்பட்டது 2010-08-13 at the வந்தவழி இயந்திரம்
கிரேட்டான் அமைவை காட்டும் படம்
**கிரேட்டான்**  (*craton*) தட்டுப் புவிப்பொறைக் கட்டமைப்பின் மிகத் தொன்மையான அங்கமாகும். கண்ட கற்கோளத்தின் நிலையான, தொன்மையான பகுதியாகும்.

கண்டங்களின் இணைப்பு/பிரிதல் சுழற்சிகளால் பாதிக்கப்படாது இருக்கும் இந்த கிரேட்டான்கள் தட்டுப் புவிப் பாறையின் உள்ளகத்தே காணப்படுகின்றன. இவை படிகநிலை அடிமானப் பாறைகளால் ஆனவை; இவற்றின் மீது பிற்கால படிவுப் பாறைகள் மூடியிருக்கலாம். அடர்த்தியான புவி மேலாட்டைகொண்டுள்ள கிரேட்டான்களின் வேர்கள் மிக ஆழ்ந்து புவியின் மூடகத்தினுள் பல நூறு கிலோமீட்டர்கள் வரை நீண்டுள்ளன.

கிரேடான்களின் கற்கோளம் பெருங்கடல்சார் கற்கோளத்தை விட தொன்மையானது – 4 பில்லியன் ஆண்டுகள் எதிர் 180 மில்லியன் ஆண்டுகள்.

*கிரேட்டான்* என்ற சொல் நிலவியலில் நிலையற்ற, இயங்குகின்ற நிலப்பகுதிகளிலிருந்து கண்டத்தின் நிலையான பகுதிகளை அடையாளப்படுத்தப் பயன்படுத்தப்படுகின்றது.

கிரேட்டான்கள் புவியியலில் நிலவியல் **மாகாணங்களாக** பிரிக்கப்படுகின்றன. நிலவியல் பண்புகள் ஒத்திருக்கும் நிலப்பகுதி நிலவியல் மாகாணமாக வரையறுக்கப்படுகின்றது.

மேற்சான்றுகள்
-------------

1. ↑  Stanley, Steven M. (1999). *Earth system history*. New York: W.H. Freeman. பக். 297–302. பன்னாட்டுத் தரப்புத்தக எண்:0-7167-2882-6. .
2. ↑  Petit, Charles (18 December 2010). "Continental hearts - Science News". *Science News* (Society for Science & the Public) **178** (13): 22–26. பன்னாட்டுத் தர தொடர் எண்:0036-8423.. பார்த்த நாள்: 2011-01-08.  p25
**மின்சார விலாங்கு** என்று பரவலாக அறியப்படும் பேரினமான **எலெக்ட்ரோ போரஸ்** வெப்ப மண்டலத்தில் வாழும் ஒரு நன்னீர் மீன்வகை ஆகும். இது தன் இரை மீது மின்சாரம் பாய்ச்சி அதை அதிர வைக்கும் தன்மை கொண்டிருப்பதால் மின்சார விலாங்கு என்று பெயர் பெற்றது.

உடலமைப்பு
---------

மின்சார விலாங்கின் உடலமைப்பு
ஒரு மின்சார விலாங்கின் வயிற்றுப் பகுதியை மூன்றாகப் பிரிக்கலாம். **முதனுறுப்பு**, **அண்டருறுப்பு**, **சாக்குறுப்பு** என்று அறியப்படும் இம்மூன்று உறுப்புகள் விலாங்கினுள் மின்னுற்பத்திக்கு காரணமாகின்றன. மின்பகு பொருட்களால் ஆன இம்மூன்று உறுப்புகளுள் தேவைப்படும்போது அயனிகள் அடுத்தடுத்து அடுக்கப் பெற்று மின்னழுத்த வேறுபாடு உருவாகின்றது. இந்த வேறுபாட்டினால் **உயர்மின்னழுத்தம்** மற்றும் **குறைமின்னழுத்தம்** ஒரு விலாங்கின் உடலில் சாத்தியமாகிறது.

பண்புகள்
--------

மின்சார விலாங்குகள் ஒண்டியானவை என்று வெகுகாலமாக நம்பப்பட்டு வந்தது. ஆனால் சமீபத்திய ஆய்வறிக்கையின் படி, அவைகள் கூட்டமாக வேட்டையாடுவது அறியப்பட்டிருக்கிறது.

யேல் பல்கலைக்கழக மற்றும் **அமெரிக்க தொழில்நுட்ப தரவரிசை கல்வியக** ஆய்வறிஞர்கள் மின்னுற்பத்தி செய்யும் மின்சார விலாங்குகளின் உயிரணுக்களை செயற்கை முறையில் நகலெடுப்பதன் மூலம் மனித உடலுக்குள் பொருத்தப்படும் நுண்மருத்துவக் கருவிகளுக்கு தேவையான மின்சாரத்தை வழங்க முடியுமா என்று ஆராய்ந்து வருகின்றனர்.

மேற்கோள்கள்
-----------

1. ↑  "மீன்களின் வகைப்பாடு - ஜார்டன் டி.எஸ், ஸ்ட்டான்போர்டு பல்கலைக்கழகம்".
2. ↑  "உயிரணுக்களில் உற்பத்தி ஆகும் மின்சாரம் - நேச்சர் நேனோடெக்".
3. ↑  "குழுக்களாக வேட்டையாடும் மின்சார விலாங்குகள் - நியூ யார்க் டைம்ஸ்".
4. ↑  "குழுக்களாக வேட்டையாடும் மின்சார விலாங்குகள் - பிபிசி நியூஸ்".
5. ↑  "செயற்கை உயிரணுக்களால் மின்னுற்பத்தி - அரசாங்க வலைத்தளம்".
**கலா நிலையம் ராஜகோபால்** தமிழ்நாட்டின் சிறந்த தமிழறிஞர்களுள் ஒருவர். சிறந்த இதழியலாளராகவும் உரையாசிரியராகவும் படைப்பாளராகவும் சொற்பொழிவாளராகவும் விளங்கியவர்.

பிறப்பு
-------

தஞ்சை மாவட்டம் மன்னார்குடியில் கிருஷ்ணமாச்சாரி, ஜானகி இணையருக்கு மகனாய் 15.3.1897 அன்று பிறந்தார். தஞ்சைப்பள்ளிகளில் பள்ளிக்கல்வி பயின்ற இவர் பட்டப்படிப்பை சென்னையில் முடித்தார்.

பணி
---

செல்வ வளம்மிக்கவராகத் திகழ்ந்த இவர் பணிக்கு ஏதும் செல்லாமல் செல்வம் அனைத்தையும் தமிழுக்காகவே செலவழித்து மகிழ்ந்தார். முழுநேரத் தமிழ்ப்பணியில் ஈடுபட்டு தமிழன்னைக்குப் பெருமை சேர்த்துள்ளார்.

### குடும்ப வாழ்வு

இவரது துணைவியார் பெயர் ரங்கநாயகி. மக்கள் மூவர். மைதிலி, கிருஷ்ணன், மாதவன் ஆகியோர். தமது மனைவி 24 வயதில் மறைந்த போதும் மறுமணம் புரிந்து கொள்ளாது தமிழுக்குத் தொண்டு புரிந்து வாழ்ந்துள்ளார்.

தமிழ்த்தொண்டு
-------------

32 நூல்கள்

1. வில்லிபாரத உரை 3 பகுதிகள்
2. இலக்கண விளக்கம்

(எழுத்தியல், சொல்லியல், புணரியல், பொருளியல், யாப்பியல்) (1962, ஸ்டார் பிரசுரம்)

1. புகழேந்திப்புலவர் வாழ்க்கை வரலாற்று நூல்
2. ஜூலியஸ் சீசர் வாழ்க்கை வரலாற்று நூல்
3. பிளாட்டோவின் குடிவாழ்க்கை (மொழிபெயர்ப்பு)
4. நெஞ்சில் முதிர்ந்த கனி (நாவல்)
5. வாளும் வனிதையரும் (நாவல்)
6. கானல் வரி

இதழியல் பணி
-----------

கலாநிலையம் எனும் வார இதழை டி. என். சேஷாசல அய்யரை ஆசிரியராகக் கொண்டு நடத்தினார்.

பாராட்டும் விருதும்
-------------------

15.1.79 ல் தமிழக அரசு செந்தமிழ்ச் செல்வர் விருது வழங்கிப் பாராட்டியுள்ளது.

மறைவு
-----

5-9-1983 ல் மறைந்தார்
**மின்னணு சேவைகள் (**E-services (electronic services) ) என்பது தகவல் தொழில்நுட்பங்களைப் பயன்படுத்தி வழங்கப்படும் சேவைகளைக் குறிப்பதாகும். இதில் மூன்று முக்கியக் கூறுகள் உள்ளன. அவையாவன மின்னணு சேவை வழங்குபவர், சேவைகளைப் பெறுபவர் மற்றும் சேவை வழங்கப்பயன்படுத்தப்படும் நிலையங்கள் (தொழிநுட்பங்கள் முதலியன). அரசு மற்றும் பொது நிறுவனங்கள் இங்கு சேவை வழங்கப்படுபவர்களாகவும் பொதுமக்கள் அல்லது வணிகர்கள் இங்கு சேவைகளைப் பெறுபவர்களாகவும் உள்ளனர். தொலைக்காட்சி, திறன்பேசி மற்றும் அழைப்பு மையங்கள் ஆகியவற்றை விட இனையத்தின் மூலமே இவ்வாறான சேவைகள் அதிகம் வழங்கப்படுகின்றன.

மின்னணு சேவைகளின் முக்கியத்துவங்கள்
-----------------------------------

லு (2001) என்பவர் மின்னணு சேவைகளுக்கான முக்கியத்துவங்களாக கீழ்கண்டவற்றைக் கூறுகின்றார்.

* இதன் மூலமாக அதிக வாடிக்கையாளர்களை அணுக இயலும்.
* சந்தை வரம்பை விரிவுபடுத்துதல்.
* புதிய சந்தைகளை ஏற்படுத்துவதற்கான தடையை குறைத்தல் மற்றும் புதிய வாடிக்கையாளர்களைப் பெறுவதற்கான செலவுகளையும் குறைத்தல்.
* வாடிக்கையாளர்களுக்கு வழங்கப்படும் சேவைகளை அதிகரித்தல்.
* வெளிப்படைத்தன்மையை மேம்படுத்துதல்
* வாடிக்கையாளர்களின் அறிவை அதிகரிப்பதற்கான சாத்தியக்கூறுகள் உள்ளன.

சான்றுகள்
---------

1. ↑  Rowley, J. (2006) An analysis of the e-service literature: towards a research agenda. Internet Research, 16 (3), 339-359

வெளியிணைப்புகள்
---------------

* மின்னணு சேவை வழங்கல்
* சிறந்த மின்னணு சேவை வழங்கும் அரசு வலைத்தளங்கள்
* உலக வங்கி மின்னணு சேவை கருவித்தொகுதி
**நா. ராஜேந்திரன்** (*N. Rajendren*) ஒரு வரலாற்றாசிரியர் ஆவார். இவர் பாரதிதாசன் பல்கலைக் கழகத்தின், வரலாற்றுத்துறை பேராசிரியர் மற்றும் துறைத்தலைவர் ஆகவுள்ளார்.

பிறப்பு
-------

இவர் 25.07.1956 ஆம் ஆண்டு பிறந்தார். இவரது தந்தை பெயர் நாரயணன். சென்னை பச்சையப்பா கல்லுரியில் வரலாறு முதுகலைப்பட்டம் மற்றும் சென்னைப் பல்கலைக்கழகத்தில் முதுகலை நிறைஞர் மற்றும் முனைவர் பட்டம் பெற்றபின் தாம் பயின்ற சென்னை பச்சையப்பா கல்லுரியில் 1982 முதல் தொடர்ந்து 6 ஆண்டுகள் வரலாற்றுத்துறை பேராசிரியராகப் பணி புரிந்தார். அதைத்தொடர்ந்து திருச்சிராப்பள்ளி பாரதிதாசன் பல்கலைக்கழக்த்தில் வரலாற்றுத்துறை பேராசியராகச் செயல்பட்டு வருகிறார்.

பணிகள்
------

பாரதிதாசன் பல்கலைக்கழகத்தில் வரலாற்றுத்துறை அமைவதற்கு உறுதுணையாக இருந்தவர். இவரது ’’தமிழ்நாட்டில் தேசிய இயக்கம்’’ என்ற வரலாற்றாய்வு கட்டுரைக்கு இங்கிலாந்து கேம்பிரிட்ஜ் பல்கலைக்கழகத்தால் "Citation of Meritorious Achievement" என்ற பாராட்டைப் பெற்றார். இப்புத்தகத்தை ஒக்ஸ்போர்ட் பல்கலைக்கழகப் பதிப்பகம் 1994 இல் வெளியிட்டது. 50 க்கும் மேற்பட்ட வரலாற்றுக் கட்டுரைகளை எழுதியுள்ளார். புதுடெல்லியில் மனித வள மேம்பாட்டு அமைச்சகத்தின் கீழ் இயங்கி வரும் இந்திய வரலாற்று ஆய்வுக்குழுவில் உறுப்பினராகச் செயல்பட்டு வருகிறார். மேலும் இவர் தமிழ்நாடு மேல்நிலைக்கல்வி வரலாறு பாடப்புத்தகம் வல்லுநர் குழுத் தலைவராகவும் இருந்துள்ளார்.

மேற்கோள்கள்
-----------

1. ↑  "D.N.Rajendren".  December 2015.. பார்த்த நாள்: 28 June 2013. 
[*தொடர்பிழந்த இணைப்பு*]